62019TJ0798_INF
Rettens dom (Femte Afdeling) af 24. marts 2021 –Bennahmias mod Parlamentet
(Sag T-798/19)
»Regler for institutionerne – regulativet om omkostningsgodtgørelser og andre godtgørelser til Parlamentets medlemmer – assistentgodtgørelser – tilbagesøgning af uberettiget udbetalte beløb – bevisbyrde – begrundelsespligt – retlig fejl – faktisk vildfarelse – proportionalitet«
1.
Annullationssøgsmål – legalitetskontrol – kriterier – hensyntagen til de faktiske og retlige forhold, som fandtes på det tidspunkt, da den omtvistede retsakt blev vedtaget
(Art. 263 TEUF)
(jf. punkt 18)
2.
Institutionernes retsakter – begrundelse – forpligtelse – rækkevidde – afgørelse fra Parlamentet om tilbagesøgning af et beløb, der fejlagtigt er blevet udbetalt til parlamentarisk assistance
(Art. 296, stk. 2, TEUF)
(jf. punkt 23)
3.
Europa-Parlamentet – medlemmer – omkostningsgodtgørelser og andre godtgørelser – assistentgodtgørelser – afholdelse af udgifter, som ikke vedrører udøvelsen af det parlamentariske mandat – udelukket
(Europa-Parlamentets præsidiums afgørelse om gennemførelsesbestemmelserne til statutten for Europa-Parlamentets medlemmer, art. 33, stk. 2, første afsnit)
(jf. punkt 66)
4.
Europa-Parlamentet – medlemmer – omkostningsgodtgørelser og andre godtgørelser – assistentgodtgørelser – kontrol med anvendelsen af udgifter til parlamentarisk assistance – bevisbyrde
(Europa-Parlamentets præsidiums afgørelse om gennemførelsesbestemmelserne til statutten for Europa-Parlamentets medlemmer, art. 33, stk. 2, andet afsnit)
(jf. præmis 67-70)
5.
Europa-Parlamentet – medlemmer – omkostningsgodtgørelser og andre godtgørelser – inddrivelse af uberettiget udbetalte beløb – beløb, der skal inddrives – intet skøn for Parlamentet – det pågældende medlems påberåbelse af en tilsidesættelse af proportionalitetsprincippet – indsigelsen forkastet
(Europa-Parlamentets præsidiums afgørelse om gennemførelsesbestemmelserne til statutten for Europa-Parlamentets medlemmer, art. 68, stk. 1, første afsnit)
(jf. præmis 80-83)
Angående
Søgsmål støttet på artikel 263 TEUF med påstand om annullation af Parlamentets generalsekretærs afgørelse af 16. september 2019 vedrørende tilbagesøgning hos sagsøgeren af et beløb på 29806 EUR, der uberettiget er blevet udbetalt til parlamentarisk assistance, og af den dertil hørende debetnota af 19. september 2019.
Konklusion
1)
Europa-Parlamentet frifindes.
2)
Jean-Luc Bennahmias bærer sine egne omkostninger og betaler de af Parlamentet afholdte omkostninger.